Oljeleting i Arktis – EU og økonomi 
Det er et vanlig argument at vi må ha oljeleting i Arktis fordi EU trenger norsk gass, særlig fordi de faser ut russisk gass etter invasjonen av Ukraina. Det er et feilslått argument av flere grunner. 
EU omstiller seg i rekordfart vekk fra olje og gass 
EU har vedtatt et moratorium på olje og gass i Arktis (!) på grunn av klima. De sier tydelig at de ikke vil ha olje og gass fra sårbare områder. 
Ambisiøse klimamål: EU skal redusere klimagassutslippene sine med 90% innen 2040. Da må de bruke mindre gass, ikke øke importen fra Norge.  
Fossilavhengighet svekker EUs energisikkerhet – og det vet de 
Olje- og gasskrisen i 2026 har per september kostet EU-landene 90 milliarder euro i ekstra importkostnader for olje og gass. Å fortsatt være avhengig av fossil energi gjør EU sårbare for nye olje- og gasskriser. 
Derfor satser EU på fornybart: Sikter mot 45% fornybart energiforbruk innen 2030 
Gass fra Arktis kan ikke løse dagens gasskrise 
Kun 1,4% av EUs gassimport kommer fra det norske Arktis. 
Potensialet for mer arktisk gass er ekstremt begrenset. Det er det flere grunner til: 
Lange ledetider: Ledetiden (tiden det tar fra funn til første produksjon) i Arktis er i gjennomsnitt 18,7 år. 
Hvis vi finner gass i morgen vil den ikke være i produksjon før tidligst 2045, når EU skal ha kuttet 90% av utslippene sine og være 5 år unna klimanøytralitet.  
Manglende infrastruktur: Det er ikke nok infrastruktur i Barentshavet til å eksportere mer gass før tidligst 2045. Energidepartementet har selv sagt at det sannsynligvis vil være for kostbart til å bygge ut. 
Små gjenværende ressurser: Leteaktiviteten i Barentshavet har de siste årene gitt skuffende resultater. 
Å investere i infrastruktur i Barentshavet nå betyr oljeaktivitet der i mange tiår fremover, lenge etter at EU skal nå klimamålene sine. Norge må omstille seg i takt med resten av verden.
Arktisk olje- og gassleting styrker ikke norsk økonomi 
Et annet vanlig argument er at vi trenger å finne mer olje og gass i Arktis fordi det er viktig for norsk økonomi. Det er også feil. 
Det er begrensede ressurser igjen på norsk sokkel, og de gjenværende ressursene er små. Oljebransjen går mot produksjonsfall. Arktis kan ikke redde oss fra det. 
Det er allerede funnet nok olje og gass til å dekke etterspørsel hvis verden skal nå klimamålene sine – og mer enn vi kan forbrenne hvis vi skal holde oss under 1,5 graders oppvarming.   

